Diari Oficial de la Generalitat Valenciana


Sumari del DOGV 4497, del 12-05-2003 (2003/5229)

Notificació als oleïcultors amb expedient de verificació del Sistema d'Informació Geogràfica Oleícola de la Comunitat Valenciana afectats de discordances en la campanya 2000-2001, segons el que establix el Reglament CE 2366/98, de la Comissió, de 30 d'octubre, pel qual s'establixen disposicions d'aplicació del règim d'ajuda a la producció d'oli d'oliva per a les campanyes de comercialització 1998/99 al 2003/04.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4497

Data del DOGV
:   12-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5229


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació als oleïcultors amb expedient de verificació del Sistema d'Informació Geogràfica Oleícola de la Comunitat Valenciana afectats de discordances en la campanya 2000-2001, segons el que establix el Reglament CE 2366/98, de la Comissió, de 30 d'octubre, pel qual s'establixen disposicions d'aplicació del règim d'ajuda a la producció d'oli d'oliva per a les campanyes de comercialització 1998/99 al 2003/04. [2003/X5229]
  
El director general de Producció Agrària, de conformitat amb les disposicions de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica als oleïcultors relacionats en l'annex que:
  
?D'acord amb allò que s'ha establit en el Reglament CE 2366/98, de la Comissió, de 30 d'octubre, pel qual s'establixen disposicions d'aplicació del règim d'ajuda a la producció d'oli d'oliva per a les campanyes de comercialització 1998/99 al 2003/04 quant al procediment per a la resolució de discordances, les oliveres declarades pels oleïcultors en la campanya 2000/2001 en cada parcel·la oleícola han sigut objecte de comprovació mitjançant encreuament amb les dades contingudes en el Sistema d'Informació Geogràfica Oleícola (en avant, SIG). Com a resultat de la comprovació mencionada, s'han detectat en les declaracions dels oleïcultors relacionats en l'annex l'existència de parcel·les discordants per resultar les oliveres declarades de forma individual o col·lectiva superiors a les admissibles per a la dita parcel·la.
  
Per tot això, se li concedix un termini de deu dies comptadors a partir del sendemà de la publicació de la present comunicació perquè presente les modificacions de la seua declaració o les al·legacions que trobe oportunes, així com per a sol·licitar la realització de comprovacions contradictòries sobre les dades declarades o, si és procedent, modificades.
  
Per a la realització de qualsevol de les accions previstes en el paràgraf anterior podrà acudir a la Secció de Producció Vegetal dels servicis territorials de la Conselleria d'Agricultura, Pesca i Alimentació que s'indica en la columna ?Oficina provincial?, on se li facilitarà l'assistència i els impresos necessaris i podrà examinar, dins del termini fixat per a la resolució de discordances, les dades del SIG que s'han utilitzat per a la comparació amb les oliveres declarades.
  
En el cas que sol·licite comprovació contradictòria se li notificarà la data per a la seua realització, els costs de realització de la qual, en cas que no es confirmen les dades declarades, d'acord amb el que s'establix en l'article 25 de l'esmentat Reglament CE 2366/98, aniran a càrrec de l'oleïcultor.
  
Finalitzat el termini establit per a la resolució de les discordances i, si és procedent, realitzades les comprovacions contradictòries sol·licitades, la Conselleria d'Agricultura, Pesca i Alimentació procedirà a determinar les oliveres a comptabilitzar en cada una de les parcel·les i a la determinació dels percentatges d'excedents d'oliveres declarades, i establirà si procedixen les minoracions o exclusions de l'ajuda, d'acord amb el que s'establix en el mencionat Reglament CE 2366/98, amb resolució prèvia dictada pel director general de Producció Agrària, d'acord amb la Llei 30/92, de Règim Jurídic de les Administracions Públiques i del Procediment Administratiu Comú.-
  
València, 30 d'abril de 2003.- El director general de Producció Agrària: Enrique Bellés Llopis.
  
Oficines provincials
  
Secció de Producció Vegetal d'Alacant. C/ Professor Manuel Sala, 2. 03475 Alacant. Tel 20-3529958.
  
Secció de Producció Vegetal de Castelló. C/ Germans Bou, 47. 12206 Castelló de la Plana - Tel 02-7725688.